जबसे नरेंद्र मोदी जी ने काँग्रेस को लोक सभा में महज 44 सीटों में सिमटा दिया है, और सम्पूर्ण भारत में लगभग एक भी मुख्यमंत्री की कुर्सी नहीं बक्शी है, तबसे अपनी काँग्रेस बड़ी क्रिएटिव हो गयी है। केंद्र में मोदी सरकार ने तीन साल पूरे कर लिए हैं, और किसी बड़े घोटाले की आंच तक न लगी। मंत्री उत्तरदायित्व संभालने में कुशल भी है और उत्तरदायी भी हैं ।नौकरशाही पहले से ज़्यादा असरदार हो गयी है। सशस्त्र सेनाओं का मनोबल सातवें आसमान पर हैं। आमतौर पर लड़ाई को तत्पर हमारे पड़ोसी देश अपने घावों को सहलाने में व्यस्त है। इसका सार सिर्फ इतना है, की विपक्ष के लिए हालिया परिस्थिति काफी भयानक है, क्योंकि अमूमन कोई भी विपक्ष सरकार की असफलताओं पर ही फलता फूलता है।